Grunnplanen til hovedbygget er svært enkel. Rommene er kvadratiske eller rektangulære, og har dimensjoner som står i forhold til hverandre. Den sentrale salen er kubisk, tilnærmet de 27 fot Palladios tresnitt indikerer. Det er 5 ganger lengden av målestavene bygningsarbeiderne brukte. De andre rommene har også mål som er relatert til disse målestavene. Taket er flatt.